આ મસ્જિદ નજીક ૧૦૦ મીટરના વિસ્તારમાં મસ્જિદની એક તરફના આગળ અને પાછળના ભાગમાં ભૂગર્ભ ગટરલાઈનના નામે ખોદકામ કરાઈ રહ્યું છે અને જ્યાં હાલ પણ કામગીરી થઈ રહી છે, ત્યારે શહેરના એક જાગૃત નાગરિક મુનાફ અહેમદ દ્વારા આ અંગે ભારતીય પુરાતત્ત્વ વિભાગ, ડેપ્યુટી મ્યુનિસિપલ કમિશનર, રાજ્યના મુખ્યમંત્રી, સાંસ્કૃતિક વિભાગ દિલ્હી, અમદાવાદ પોલીસ કમિશનર, તેમજ અધિક્ષક પુરાતત્ત્વવિદ ભારતીય પુરાતત્ત્વ સર્વેક્ષણ, વડોદરા મંડળ સહિત રાજ્ય-કેન્દ્રના જે તે સંલગ્ન વિભાગમાં રજૂઆત કરવામાં આવી હતી, તેમ છતાં ખોદકામ અને બાંધકામ સહિતની કામગીરી ચાલુ રહેતા અરજદાર દ્વારા મ્યુનિસિપલ કોર્પોરેશનના કેટલાક ભ્રષ્ટ અધિકારીઓ સામે મેળાપીપણાનો આરોપ-આક્ષેપ લગાવાયો છે.